༄༅། ། གངས་ཅན་གྲུབ་མཆོག་བཞད་པའི་རྡོ་རྗེའི། ། བྱིན་རླབས་བདུད་རྩིས་རབ་
ཏུ་མྱོས་པས། ། སྙན་དགུའི་ཆོས་ཀྱི་གླུ་དབྱངས་ལེན་མཁས། ། བྱ་བྲལ་ཆོས་ཀྱི་སེངྒེ་གང་
དེ། ། སྒོ་གསུམ་ཆོས་ཀྱི་དགའ་བས་ཚིམ་བཞིན། ། ཧ་ས་བཛྲའི་རྣམ་ཐར་མགུར་དབྱངས། །
ཡིད་ལ་བརྣག་པའི་གསོང་བོའི་འཕྲིན་བཅས། ། སྔ་ནས་འབྱོར་བས་སྤྲོ་དགའ་འཕེལ་ལོ། །
ཁོ་བོ་ད་ལྟ་ཟོ་མདོག་བདེ་ཞིང་། ། རྣམ་དག་དགེ་སྦྱོར་སྐལ་བས་དབེན་ཡང་། ། དགུན་ཟླ་
གསུམ་ལ་བྱི་བ་བཞིན་དུ། ། རྒྱུ་འགྲུལ་སྤངས་ཏེ་ཁུང་བུར་ཉལ་ལོ། ། ཁོ་བོའི་མཆེད་གྲོགས་
མཁའ་སྤྱོད་དགྱེས་བཞད། ། ད་ལྟ་གཉན་གྱི་རྒྱལ་པོའི་ཕོ་བྲང་། ། ཡིད་འོང་ཉམས་དགའི་
བྲག་ཕུག་ཅིག་ན། ། བླ་མ་ལྷ་ལ་མོས་གུས་དུང་དུང་། ། ལུས་ལ་སྲབ་འཇམ་རས་དཀར་
ལྷབ་ལྷུབ། ། ངག་ནི་ཟབ་དོན་གླུ་དབྱངས་ལྷང་ལྷང་། ། སེམས་ནི་བདེ་གསལ་མི་རྟོག་ལྷན
388

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཅ༽
ལྷན། ། བསེ་རུ་ལྟ་བུར་གནས་པར་རེའོ། ། འོན་ཏེ་སྒོམ་ཆེན་གྲོང་ཡུལ་འགྲིམ་ཞིང་། ། གྲོང་
སྡེ་རི་སུལ་འགྲིམ་པའི་དུས་འདིར། ། ཉེ་དུའི་བཤོལ་འདེབས་སྒྲོག་ཏུ་ཆུད་ནས། ། བྱ་ཐབས་
མ་རྙེད་པར་ཡང་དོགས་སོ། ། ད་ནི་དབེན་པར་གཅིག་བུར་གནས་སམ། ། འདུ་འཛིའི་ཁྲོད་
དུ་གནས་ཀྱང་རུང་གི ། སེམས་ཉིད་མ་བཅོས་ཕྱག་རྒྱ་ཆེན་པོའི། ། ཉམས་ལེན་ཡེངས་མེད་
སྐྱོང་དང་བདེའོ། ། འཇིག་རྟེན་སྐྱིད་སྡུག་འདུ་འབྲལ་སྣ་ཚོགས། ། བཅོས་མའི་རྣམ་རྟོག་
རྗེས་སུ་མ་འབྲང་། ། གང་ཤར་སེམས་ཉིད་ཀློང་དུ་ལྷོད་དང་། ། ངོ་མཚར་ལྟད་མོ་ནང་ནས་
མཐོང་ངོ་། ། ཁོ་བོ་ཁྲི་སྟེང་སྡོད་པའི་བླ་ཆེན། ། ཁྱོད་ནི་རི་རྩེར་སྡོད་པའི་སྒོམ་ཆེན། ། དཔའ་
སྐད་གླུ་སྟོང་ལེན་ལ་མཁས་ཀྱང་། ། སེམས་ཀྱི་འཆར་སྒོ་ཅི་འདྲ་ཡིན་ཨང་། ། ཧ་ཧ་ཀུ་རེ་
ཡིན་ནོ་རང་ཅག ། ཕ་རྒོད་རྗེ་བཙུན་བླ་མའི་ཐུགས་སྲས། ། བློ་ཡིད་ཆོས་ལ་ཕྱོགས་བཞིན་
ཕན་ཚུན། ། དོན་ལྡན་ཚིག་ ་ལྡན་ཚིག་ཕྲེང་སྤེལ་བ་སྐལ་བཟང་། ། ད་དུང་སྒོ་གསུམ་དགེ་ལ་གཞོལ་
ངོས། ། ཡང་ཡང་དངོས་ཕྲད་ཟབ་དོན་བགྲོ་བ། ། ཆད་མེད་བགྱིད་ངོས་གཏན་གྱི་བདེ་བའི། །
རྩ་བ་མྱུར་དུ་ཚུགས་པར་བགྱི་འོ། ། ངག་རྩོམ་རྣམས་རིམ་གྱིས་འབུལ་ཞིང་ཉེ་ལམ་བཅད་རྒྱའི་ཁོངས་ནས་
ཉམས་འཆར་གླུ་དབྱངས་རྟེན་སྲུང་མདུད་ལྷ་རྫས་བཅས། ། འདི་རྒྱ་ཚང་རི་ཁྲོད་པ་ཚང་ལ་གནང་བའོ།
389

བསླབ་བྱ་དང་ཞལ་གདམས་ཀྱི་སྐོར།